BAFTA-masken ved BAFTAs kontorer i London
**British Academy of Film and Television Arts** (**BAFTA**) er en britisk organisasjon som holder årlige prisutdelinger innen områdene film, TV, barnefilm og -TV og interaktive medier.

BAFTA ble dannet i 1947 som British Film Academy. I 1958 slo organisasjonen seg sammen med Guild of Television Producers and Directors og ble omdøpt til Society of Film and Television. I 1976 byttet de til det nåværende navnet. Organisasjonen har hovedkontor på Piccadilly i London, men har også avdelinger i Nord-England, Skottland, New York og Los Angeles.

Statuetten man får når man vinner en BAFTA-pris er formet som en teatermaske.

Prisutdelinger
--------------

### Film

Utdypende artikkel: British Academy Film Awards

BAFTAs hovedprisutdeling, kjent som British Academy Film Awards, fant fra 2017 sted i Royal Albert Hall i London. På grunn av koronaviruspandemien som brøt ut i Europa våren 2020 ble utdelingene i 2020 og 2021.

I 2016 fant utdelingen for tiende gang sted i Royal Opera House. Fra 2000 hadde utdelingene i noen år funnet sted i kinoen Odeon på Leicester Square i London. Utdelingen ble holdt i april, frem til 2002 da den ble flyttet til februar for å være før Oscar-utdelingen. Utdelingen er åpen for alle nasjonaliteter, bortsett fra kategorien beste britiske film.

### Fjernsyn

British Academy Television Awards blir avholdt i mars, med en egen utdeling for de tekniske prisene i mai.

### Barn

British Academy Children's Film and Television Awards ble opprettet i 1995 for å fokusere på barn.

### Interaktive medier

I 1998 ble The BAFTA Interactive Entertainment Awards delt ut for første gang. Prisen skulle dekke nettsider, spill og andre multimedier. I 2003 ble prisen delt opp i to, BAFTA Interactive Awards og BAFTA Games Awards.

Referanser
----------

1. ↑  «Winners Announced for the EE British Academy Film Awards in 2017». *www.bafta.org* **(engelsk)**. 12. februar 2017. Besøkt 7. januar 2022. «The winners of the EE British Academy Film Awards have been announced at the ceremony hosted by Stephen Fry at the Royal Albert Hall, London, on Sunday 12 February 2017»
2. ↑  «EE British Academy Film Awards: Venue and host announced for 2019». *www.bafta.org* **(engelsk)**. 2. januar 2019. Besøkt 7. januar 2022. «The British Academy of Film and Television Arts (BAFTA) has announced today that the EE British Academy Film Awards will be hosted by Joanna Lumley for the second time and held at London’s iconic Royal Albert Hall, taking place on Sunday 10 February 2019 and broadcast on BBC One and BBC One HD.»
3. ↑  «Operational Note: EE British Academy Film Awards in 2016». *www.bafta.org* **(engelsk)**. 8. januar 2016. Besøkt 7. januar 2022. «The EE British Academy Film Awards will take place on Sunday 14 February 2016 and will be held for the tenth year running at the Royal Opera House, Covent Garden. Sponsored by EE and hosted by Stephen Fry, the Awards will be broadcast exclusively on BBC ONE and BBC ONE HD that evening, preceeded by a red carpet show on BBC THREE.»

Eksterne lenker
---------------

* (en) Offisielt nettsted Rediger på Wikidata

* (en) BAFTA Awards – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** LCCN **·** ISNI
 |